Ernestus Reinhold
Ernestus vulgo Ernst Reinhold (natus die 18 Octobris 1793 Ienae, mortuus ibidem die 17 Septembris 1855) philosophus Germanicus fuit. Pater eius Carolus Leonardus Reinhold fuit. Ex anno 1822 docens privatus in Universitate Kieliae fuit et inde ab anno 1824 professor logicae metaphysicaeque in Universitate Ienensi. Scriptorum multorum philosophicorum Kantii notiones amplexorum haec maioris momenti sunt: »Geschichte der Philosophie nach den Hauptmomenten ihrer Entwickelung« (Gotae 1828–30; editio quarta Ienae 1854) et »Lehrbuch der Geschichte der Philosophie« (Ienae 1836). Ienae in museo cui nomen Romanticorum domus vita eius praesentatur.